CELEX: 32009R1047
Language: bg
Date: 2009-10-19 00:00:00
Title: Регламент (ЕО) № 1047/2009 на Съвета от 19 октомври 2009 година за изменение на Регламент (ЕО) № 1234/2007 за установяване на обща организация на селскостопанските пазари по отношение на пазарните стандарти за птиче месо

6.11.2009   
            
            
               BG
            
            
               Официален вестник на Европейския съюз
            
            
               L 290/1
            
         
      РЕГЛАМЕНТ (ЕО) № 1047/2009 НА СЪВЕТА
   
   от 19 октомври 2009 година
   за изменение на Регламент (ЕО) № 1234/2007 за установяване на обща организация на селскостопанските пазари по отношение на пазарните стандарти за птиче месо
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 37 от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:
   
               (1)
            
            
               Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (2) установява определени пазарни стандарти за птиче месо.
            
         
               (2)
            
            
               Член 116 от Регламент (ЕО) № 1234/2007 предвижда, че продуктите от сектора на птичето месо се предлагат на пазара в съответствие с разпоредбите на приложение XIV към посочения регламент.
            
         
               (3)
            
            
               Пазарните стандарти бяха разработени с цел да допринесат за подобряване на качеството на птичето месо и свързаната с него информация, и като резултат от това — да улеснят продажбата на това месо. По-специално в Регламент (ЕИО) № 1906/90 на Съвета от 26 юни 1990 г. относно определени стандарти за търговията с птиче месо (3) бе въведено, считано от 1 юли 1991 г., определение за прясно птиче месо, което е по-точно от възприетото в законодателството, свързано с безопасността на храните. Опитът показва, че е необходимо строгият принцип, залегнал в това определение, да бъде потвърден и дори изразен по-ясно.
            
         
               (4)
            
            
               Предвид факта, че птичето месо се консумира все повече под формата на месни заготовки и продукти, приложното поле на пазарните стандарти за птиче месо следва да се разшири, така че да включва заготовки и продукти от птиче месо.
            
         
               (5)
            
            
               Също така пазарните стандарти следва да се прилагат и по отношение на птичето месо в саламура, попадащо под код по КН 0210 99 39.
            
         
               (6)
            
            
               Опитът показва, че в определени случаи е възможно заготовките от прясно птиче месо да заменят прясното птиче месо при предлагането им за продажба на потребителя. За да се избегне всякакво нарушение на конкуренцията между прясно птиче месо и заготовки от прясно птиче месо, е целесъобразно принципът, залегнал в определението за прясно птиче месо, да бъде приложен и към заготовките от прясно птиче месо.
            
         
               (7)
            
            
               Съгласно общностното законодателство относно етикетирането на храни етикетирането и използваните за него методи не трябва да заблуждават купувача, особено по отношение на характеристиките на храната, и по-специално по отношение на естеството, идентичността, свойствата, състава, количеството, трайността, произхода или източника, или начина на производство или добив.
            
         
               (8)
            
            
               Птичето месо, което е било подложено на замразяване или на бързо замразяване, следва да се продава в това състояние или да се използва в заготовки, предлагани на пазара в замразено или бързо замразено състояние, или в месни продукти.
            
         
               (9)
            
            
               Тъй като подразделянето на клас А на А 1 и А 2 и допълнителното класифициране на замразеното птиче месо в зависимост от теглото, предвидени в Регламент (ЕО) № 1234/2007, не се прилагат широко на практика и следователно са излишни, тези разпоредби следва да се отменят с цел опростяване.
            
         
               (10)
            
            
               Следователно Регламент (ЕО) № 1234/2007 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение XIV към Регламент (ЕО) № 1234/2007 се изменя в съответствие с приложението към настоящия регламент.
   Член 2
   Настоящият регламент влиза в сила на седмия ден след публикуването му в Официален вестник на Европейския съюз.
   Той се прилага от 1 май 2010 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Люксембург на 19 октомври 2009 година.
      
         
            За Съвета
         
         
            Председател
         
         E. ERLANDSSON
         
      
   
   
      (1)  Становище от 5 май 2009 г. (все още непубликувано в Официален вестник).
   
      (2)  ОВ L 299, 16.11.2007 г., стр. 1.
   
      (3)  ОВ L 173, 6.7.1990 г., стр. 1.
   
      ПРИЛОЖЕНИЕ
      Част Б от приложение XIV към Регламент (ЕО) № 1234/2007 се изменя, както следва:
      
                  1.
               
               
                  Част I, точка 1 се заменя със следното:
                  
                              „1.
                           
                           
                              Без да се засягат разпоредбите на част В от настоящото приложение относно производството и предлагането на пазара на яйца за люпене и пилета от домашни птици, отглеждани в птицеферми, настоящите разпоредби се прилагат по отношение на предлагането на пазара в рамките на Общността, в рамките на упражняване на професия или търговско занятие, на някои видове птиче месо и начини на представяне на птиче месо, както и във връзка със заготовки и продукти от птиче месо или от карантии от домашни птици, от следните видове, определени в част ХХ от приложение I:
                              
                                          —
                                       
                                       
                                          
                                             Gallus domesticus,
                                       
                                    
                                          —
                                       
                                       
                                          патици,
                                       
                                    
                                          —
                                       
                                       
                                          гъски,
                                       
                                    
                                          —
                                       
                                       
                                          пуйки,
                                       
                                    
                                          —
                                       
                                       
                                          токачки.
                                       
                                    Настоящите разпоредби се прилагат също за птиче месо в саламура, попадащо под код по КН 0210 99 39, както е посочено в част ХХI от приложение I.“
                           
                        
            
                  2.
               
               
                  Част II се изменя, както следва:
                  
                              а)
                           
                           
                              точки 2 и 3 се заменят със следното:
                              
                                          „2.
                                       
                                       
                                          „прясно птиче месо“ означава птиче месо, което никога не е втвърдявано в резултат на процеса на охлаждане преди постоянното му съхранение при температура, не по-ниска от – 2 °C и не по-висока от + 4 °C. Държавите-членки обаче могат да предвидят малко по-различни изисквания за температурата през минималния необходим период от време, необходимо за разфасоването и обработката на прясното птиче месо, извършвани в системата на търговията на дребно или в помещения, намиращи се в непосредствена близост до търговските обекти, когато разфасоването и обработката се извършват единствено с цел директно доставяне за потребителите на място;
                                       
                                    
                                          3.
                                       
                                       
                                          „замразено птиче месо“ означава птиче месо, което трябва да бъде замразено възможно най-бързо в рамките на обичайните процедури по клане и да се съхранява по всяко време при температура не по-висока от – 12 °C;“
                                       
                                    
                        
                              б)
                           
                           
                              добавят се следните точки:
                              
                                          „5.
                                       
                                       
                                          „заготовка от птиче месо“ означава птиче месо, включително птиче месо, накълцано на парченца, към което са добавени хранителни продукти, подправки и добавки или което е преминало през процеси, които не са довели до изменение на вътрешната структура на мускулните влакна на месото;
                                       
                                    
                                          6.
                                       
                                       
                                          „заготовка от прясно птиче месо“ означава заготовка от птиче месо, за която е използвано прясно птиче месо. Държавите-членки обаче могат да предвидят малко по-различни изисквания по отношение на температурата, които да се прилагат за минималния необходим период от време и само до степента, необходима за улесняване на процесите на разфасоване и обработка във фабриката при производството на заготовки от прясно птиче месо;
                                       
                                    
                                          7.
                                       
                                       
                                          „продукт от птиче месо“ означава месен продукт по смисъла на точка 7.1 от приложение I към Регламент (ЕО) № 853/2004, за който е използвано птиче месо.“
                                       
                                    
                        
            
                  3.
               
               
                  Част III се изменя, както следва:
                  
                              а)
                           
                           
                              в точка 1 се заличава втората алинея;
                           
                        
                              б)
                           
                           
                              в точка 2 уводната част се заменя със следното:
                              „Птиче месо и заготовки от птиче месо се предлагат на пазара в едно от следните състояния:“;
                           
                        
                              в)
                           
                           
                              точка 3 се заличава.